**Ohutsuolen tietokonetomografia**

Tietokonetomografia (CT, TT) on röntgenkuvausmenetelmä, jossa saadaan röntgensäteitä käyttämällä kehosta leikekuvia pyydetystä tutkimuskohteesta.

**Ajanvaraus**     .    .20    , klo

Saavu kuvantamisen yksikköön **puoli tuntia ennen yllä olevaa tutkimusaikaa** Colonsteril -liuoksen juomista varten.

**Tutkimuspaikka**

Sisäänkäynti keskussairaalan pääovesta F1. Kuvantaminen sijaitsee pääaulasta eteenpäin ja vasemmalla. Ilmoittaudu kuvantamisen tiloissa olevalla ilmoittautumisautomaatilla Kela-kortilla tai muulla virallisella henkilöllisyystodistuksella.

Korut ja arvoesineet pyydämme jättämään kotiin.

Päivystyksenä tulevien potilaiden kiireellisyys saattaa aiheuttaa muutoksia tutkimusaikaan.

**Tutkimukseen valmistautuminen**

Ole syömättä ja juomatta tutkimuspäivänä. Päivittäiset lääkärin määräämät **lääkkeet** saat ottaa pienen nestemäärän kanssa.

Tutkimuksessa annetaan **jodipitoista varjoainetta** suonensisäisesti. Ilmoita kaikista yliherkkyyksistä etukäteen lähettävän yksikön hoitohenkilökunnalle.

Sinusta voidaan pyytää ennen tutkimusta munuaisten toimintaa selvittävä verikoe (kreatiniini), jonka perusteella lähettävä yksikkö järjestää sinulle tarvittaessa suonensisäisen nesteytyksen osastolle tai päiväsairaalaan.

**Ajanvaraaja täyttää:**

Kreatiniini (P-Krea) verikoe on otettava ennen tutkimusta.

Hoitoyksikkö ohjeistaa, milloin Kreatiniini (P-Krea) verikoe täytyy ottaa. Varaa aika laboratorioon tällä aikavälillä     .    .20     -     .    .20

Kreatiniini (P-Krea) verikoetta ei tarvitse ottaa.

Mikäli jodivarjoainetta käytetään ja sinulla on tablettihoitoiseen sokeritautiin **metformiinia** sisältävä lääke, se tauotetaan tutkimuksen jälkeen, **mikäli munuaistoiminta on heikentynyt**. Taukoa jatketaan 48 h tutkimuksen jälkeen tai kunnes mahdollisesti akuutisti huonontunut munuaistoiminta korjautuu entiselleen. Lähettävä yksikkö huolehtii tarvittaessa kreatiniinikontrollin.

Jos olet tai epäilet olevasi **raskaana**, ilmoita asiasta lähettävään yksikköön.

**Tutkimusta edeltävänä päivänä** **.****.20**

*Vähäjätteinen ja laktoositon ruokavalio*: Vältä täysjyvävalmisteita, kasviksia, hedelmiä ja marjoja. Maitovalmisteita sinun täytyy välttää niiden kaasua lisäävän vaikutuksen vuoksi. Rasvaa niukasti. Ruuan kokonaismäärän tulee olla normaalia pienempi. Juo nesteitä runsaasti. Vesi, kirkkaat mehut, tee ja musta kahvi ovat sopivia juomia. Tuoremehut ja nektarit eivät sovi niiden sisältämän kuidun vuoksi. Kirkkaita virvoitusjuomia voit juoda.

*Aamupala/välipala/iltapala:*

* Teetä, mustaa kahvia tai vettä, ranskanleipää tai valkoista sämpylää, niukasti margariinia tai voita halutessa kokolihaleikettä.

*Lounas/päivällinen:*

* Keitettyä perunaa, keitettyä vähärasvaista lihaa tai kalaa, ranskanleipää tai valkoista sämpylää, niukasti margariinia tai voita, vettä tai laimennettua kirkasta mehua, halutessa mehukeittoa.

*Suolen tyhjennys:*

* Iltapäivällä sekoita yhden Picoprep – pussin sisältö 1,5dl:aan kylmää vettä ja juo se välittömästi ja heti sen jälkeen vielä vähintään kaksi lasillista kylmää vettä. Juo iltapäivän ja illan kuluessa runsaasti kirkkaita nesteitä, ei maitotaloustuotteita.

**Tutkimuspäivänä     .    .20**

Ole syömättä ja juomatta tutkimuspäivänä. Päivittäiset lääkärin määräämät **lääkkeet** saat ottaa pienen nestemäärän kanssa.

**Tutkimuksen kulku**

Saat juotavaksi 1 litran Colonsteril-liuosta. Juot liuoksen 30–40 min aikana ennen tutkimusta kuvantamisen yksikössä.

Sinulle laitetaan kyynärtaipeen laskimoon suonikanyyli, jonka kautta ruiskutetaan jodivarjoainetta. Varjoaine parantaa verisuonten ja eri kudosten näkyvyyttä. Varjoaine aiheuttaa ohimenevän lämmöntunteen ja joskus metallin maun suussa.

Makaat kuvauspöydällä, joka liikkuu tutkimuksen aikana. Kuvauslaite muistuttaa isoa rengasta. Röntgenhoitaja poistuu tutkimushuoneesta kuvauksen ajaksi viereiseen ohjaushuoneeseen, josta hänellä on sinuun ääni- ja näköyhteys.

Tutkimuksen aikana on tärkeää pysyä liikkumatta ja noudattaa annettuja hengitysohjeita, koska liike aiheuttaa kuviin epätarkkuutta.

Tutkimus kestää noin 10–20 min.

**Jälkitoimenpiteet**

Tutkimuspäivänä ja seuraavana päivänä sinun on juotava 0.5 – 1 litraa ylimääräistä nestettä, jotta varjoaine poistuisi nopeammin elimistöstäsi. Tutkimustulokset saat lähettävästä yksiköstä sovittuna aikana.

**Yhteystiedot**

Perumattomasta ajasta peritään sakkomaksu. Peruminen on tehtävä viimeistään edellisenä päivänä klo 12 mennessä lähettävän yksikön takaisinsoittonumeroon: \_\_\_\_\_\_\_\_\_\_\_\_\_\_\_\_\_\_\_

Tutkimukseen valmistautumiseen liittyvissä asioissa soittoaikamme on maanantaista torstaihin klo 7.30–16, perjantaisin ja juhlapyhien aattona klo 7:30–15 puh. 040 153 3240. Kuvantamisessa on käytössä takaisinsoittojärjestelmä. Soitamme sinulle takaisin samana päivänä tai viimeistään seuraavan työpäivän aikana.

**Tietokonetomografiatutkimuksen esitietolomake**

Ota tämä kaavake täytettynä mukaan tutkimukseen, vaikka olisitkin täyttänyt tietoja verkossa.

|  |  |  |  |  |  |
| --- | --- | --- | --- | --- | --- |
| **Suku- ja etunimet** | | | | | |
| **Henkilötunnus** | **Pituus** | | **Paino** | | |
| Ennen tutkimusta pyydämme riisumaan **kuvausalueella** olevat metallia sisältävät esineet tai vaatteet (kuten korut, lävistykset, metallinapit ja rintaliivit). Vastaa seuraaviin kysymyksiin huolellisesti. | | | | | |
| **Allergiat/mahdolliset vasta-aiheet:** | | | | | |
| Onko sinulle käytetty aiemmin jodi-varjoainetta? | | | | Kyllä | Ei |
| Jos vastasit kyllä, tuliko tuolloin mitään allergiaoireita?  Millaisia oireita? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | Kyllä | Ei |
| Onko sinulla astma? | | | | Kyllä | Ei |
| Onko sinulla **lääkeaine**allergioita?  Jos vastasitte kyllä, mitä allergioita? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | Kyllä | Ei |
| Onko sinulla tablettihoitoinen diabetes?  Jos vastasit kyllä, muistatko mikä on lääkkeen nimi? \_\_\_\_\_\_\_\_\_\_\_\_\_\_\_\_\_\_\_ | | | | Kyllä | Ei |
| Onko mahdollista, että olet raskaana? | | | | Kyllä | Ei |
| **Muut esitiedot:** | | | | | |
| Onko sinulla sovittuna lääkärille vastaanotto/soittoaika  tutkimusvastausten kuulemista varten? Milloin? \_\_\_\_\_\_\_\_\_\_\_\_\_\_\_\_ | | | | Kyllä | Ei |
| Tutkimukseen valmistautumiseen liittyvissä asioissa soittoaikamme on maanantaista torstaihin klo 7.30–16 ja juhlapyhien aattona 7:30–15 puh. 040 153 3240.  Kuvantamisessa on käytössä takaisinsoittojärjestelmä. Soitamme sinulle takaisin samana päivänä tai viimeistään seuraavan työpäivän aikana. | | | | | |
| **Lomakkeen täyttäjän allekirjoitus ja nimenselvennys** | | Päiväys | | | |